ฮั่งเส็งปิดลบ 106.15 จุด หลังภาคการผลิตจีนอ่อนแอ
ฮั่งเส็งปิดลบ 106.15 จุด หลังภาคการผลิตจีนอ่อนแอ
23 เม.ย. 2558

ดัชนีฮั่งเส็งตลาดหุ้นฮ่องกงปิดตลาดในแดนลบวันนี้ โดยดัชนีฮั่งเส็งลดลง 106.15 จุด หรือ 0.38% ปิดวันนี้ที่ 27,827.70 จุด หลังดัชนี PMI ภาคการผลิตจีนอ่อนตัวลง
ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนในเดือนเม.ย.ลดลงแตะ 49.2 ซึ่งเป็นระดับต่ำสุดในรอบ 12 เดือน จาก 49.6 ในเดือนมี.ค.
ตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า